Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 103

2. Közlekedési ismeretek alkalmazása során a rendőr: — ismerje a gépjármű vezetésének, forgalomba helyezésének és forgalomban tartásának elméleti és gyakorlati kérdéseit, a közlekedés irányításának, ellenőrzésének, segítésének és biztosításának speciális szakmai elemeit, amelyek elősegítik az európai közlekedési morál kialakítását és fenntartását a közutakon; — legyen képes — a közrendvédelmi és csapatszolgálati ismeretek keretében elsajátított elméleti és gyakorlati tudnivalókra alapozva — a közúti forgalom irányítására és segítésére, a közlekedésben részt vevők és a gépjárművek szakszerű és célirányos ellenőrzésére, a jogsértések megelőzésére, a jogsértők kiszűrésére és differenciált szankcionálására; — legyen képes a közlekedési balesetek megelőzésével összefüggő feladatok végrehajtására, a járőr hatáskörébe tartozó közlekedési balesetek helyszíni felmérése, rögzítése szabályainak alkalmazására, a baleseti helyszínelők hatáskörébe tartozó események helyszíni biztosítására, a szakszerű és hatékony közlekedési intézkedések végrehajtására; — ismerje a veszélyes áruk hazai és nemzetközi szállításának módját, legyen jártas az ilyen anyagot szállító járművek és vezetőik okmányainak ellenőrzésében, legyen képes a rendkívüli események esetén teendő elsődleges intézkedések megtételére; — legyen képes a megkülönböztető jelzéseket használó rendőrségi járőrgépkocsi biztonságos vezetésére és üzemeltetésére.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes